PMIndiaData/PMIndiaSum huggingface dataset:
శ్రీ కాంతిసేన్ ష్రాఫ్ మృతికి ప్రధానమంత్రి సంతాపం

శ్రీ కాంతిసేన్ ష్రాఫ్ (కాకా) మృతిపై ప్రధానమంత్రి శ్రీ నరేంద్ర మోదీ సంతాపం తెలిపారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో- ‘‘గుజరాత్ రాష్ట్రానికి చెందిన శ్రీ కాంతిసేన్ ష్రాఫ్ ఎంతో దయార్ద్ర హృదయులు. ఆయన విజయవంతమైన పారిశ్రామికవేత్త మాత్రమేగాక చిన్నచిన్న చేతివృత్తుల వారి అభ్యున్నతి కోసం ఎంతగానో కృషిచేశారు’’ అని ప్రధాని కొనియాడారు.
కాత్యాయనిమాత కు  ప్రణమిల్లిన ప్రధాన మంత్రి

నవరాత్రి కాలం లో మన సమాజం లో సోదరత్వాన్ని మరియు దయాళుత్వాన్ని పెంపొందింప చేయడం కోసం భక్త జనుల కు కాత్యాయని మాత ఆశీస్సు లు లభించాలంటూ ప్రధాన మంత్రి శ్రీ నరేంద్ర మోదీ ఆకాంక్షించారు. ప్రధాన మంత్రి ఒక ట్వీట్ లో – ‘‘కాత్యాయని మాత కు ప్రణామాన్ని ఆచరిస్తున్నాను. ఆ దేవి ఆశీర్వాదాలు మన తో సదా ఉండు గాక; మరి, ఆ దేవి ఆశీస్సు లు మన సమాజం లో సోదరత్వాన్ని, దయా గుణాన్ని పెంపొందించు గాక’’ అని పేర్కొన్నారు.
ట్రేడ్ ఫెసిలిటేషన్ అగ్రిమెంట్ (టి ఎఫ్ ఎ) కు మంత్రిమండలి ఆమోద

ప్రపంచ వాణిజ్య సంస్థ (డబ్ల్యు టి ఒ)కు చెందిన ట్రేడ్ ఫెసిలిటేషన్ అగ్రిమెంట్ (టి ఎఫ్ ఎ) కింద చేసిన వాగ్ధానాలను నోటిఫై చేసే ప్రతిపాదనకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఇన్స్ట్రుమెంట్ ఆఫ్ యాక్సెప్టెన్స్ ఆఫ్ ప్రోటోకాల్ ఆఫ్ టి ఎఫ్ ఎ కు సంబంధించిన సమ్మతిని, స్వీకారాన్ని తెలియజేస్తూ డబ్ల్యు టి ఒ సచివాలయానికి సమాచారం ఇవ్వడం, అలాగే నేషనల్ కమిటీ ఆన్ ట్రేడ్ ఫెసిలిటేషన్ (ఎన్ సీ టీ ఎఫ్) ఏర్పాటుకు కూడా మంత్రిమండలి ఆమోదముద్ర వేసింది. ప్రయాణంలో ఉన్న వస్తువులు సహా సరుకుల కదలికలను, విడుదలను వేగవంతం చేయడానికి అవసరమైన నిబంధనలను ట్రేడ్ ఫెసిలిటేషన్ అగ్రిమెంట్ లో పొందుపరిచారు. అంతే కాకుండా ట్రేడ్ ఫెసిలిటేషన్ ను, కస్టమ్స్ నిబంధనావళిని పాటించడానికి సంబంధించి ఆయా విభాగాల అధికారులు పరస్పరం తీసుకోవలసిన విస్తృత చర్యలను కూడా ఈ అగ్రిమెంట్ నిర్దేశిస్తుంది. ఈ లక్ష్యాలు భారతదేశ “ఈజ్ ఆఫ్ డూయింగ్ బిజినెస్” కార్యక్రమానికి అనుగుణంగానే ఉన్నాయి. డబ్ల్యు టి ఒ సభ్య దేశాలలో మూడింట రెండు వంతుల దేశాలు అంగీకరించిన తరువాత ఈ ట్రేడ్ ఫెసిలిటేషన్ అగ్రిమెంట్ నోటిఫైడ్ సభ్య దేశాలలో అమలులోకి వస్తుంది. అగ్రిమెంట్ దేశంలో చక్కని సమన్వయంతో అమలయ్యేలా చూడటానికి నేషనల్ కమిటీ ఆన్ ట్రేడ్ ఫెసిలిటేషన్ ను ఏర్పాటు చేస్తారు. దీనికి రెవిన్యూ విభాగ కార్యదర్శి , వాణిజ్య విభాగ కార్యదర్శి.. ఇరువురూ సంయుక్త అధ్యక్షత వహిస్తారు.
కాపీరైట్ ఉల్లంఘ‌న‌లు, ఫిల్మ్‌ పైర‌సీ ని ఎదుర్కొనేందుకు చ‌ర్య‌లు

సినిమాటోగ్ర‌ఫీ చ‌ట్టం, 1952ను స‌వ‌రించేందుకు సినిమాటోగ్ర‌ఫీ స‌వ‌ర‌ణ‌ బిల్లు, 2019ని తీసుకురావాల‌ని స‌మాచార మరియు ప్ర‌సార మంత్రిత్వ‌ శాఖ చేసిన ప్ర‌తిపాద‌న‌ కు కేంద్ర మంత్రివర్గం ఆమోదం తెలిపింది. ఫిల్మ్ పైర‌సీ స‌మ‌స్య‌ ను అరిక‌ట్ట‌డంతో పాటు అన‌ధికారికం గా సినిమాల ను కామ్‌కార్డ్ ద్వారా కాపీ చేసే వారి ని చ‌ట్ట‌ప్ర‌కారం శిక్షించేందుకు ఈ బిల్లు ను ఉద్దేశించారు. వివరాలు: ఫిల్మ్ పైర‌సీ ని అరిక‌ట్టేందుకు, ఈ స‌వ‌ర‌ణ‌ల‌ లో కొత్త‌ గా సెక్ష‌న్ 6ఎఎ ని చేర్చారు. ఇది అన‌ధికారిక రికార్డింగ్‌ ను నిషేధిస్తున్న‌ది. సినిమాటోగ్ర‌ఫీ చ‌ట్టం, 1952లో సెక్ష‌న్ 6 ఎ త‌రువాత ఈ సెక్ష‌న్‌ ను చేరుస్తారు. 6 ఎఎ : ర‌చయిత లిఖితపూర్వ‌క అనుమ‌తి లేకుండా ఎవ‌రు కూడా ఏ సినిమా ను గాని, అందులో కొంత‌ భాగాన్ని గాని కాపీ చేయ‌డం, లేదా ఏ ఆడియో విజువ‌ల్ రికార్డింగ్ ప‌రిక‌రాన్ని ఉప‌యోగించి అయినా ఉద్దేశ‌్యపూర్వ‌కం గా త‌యారు చేయ‌డం , లేదా ప్ర‌సారం చేయ‌డం లేదా ప్ర‌సారం చేయ‌డానికి ప్ర‌య‌త్నించ‌డాన్ని అనుమ‌తించ‌రు. ఇందులో ర‌చ‌యిత అన్న దానికి అర్ధం కాపీరైట్ చ‌ట్టం, 1957 సెక్ష‌న్ 2, క్లాజు డి లో పేర్కొన్న అర్థాన్నే అన్వ‌యింప‌చేస్తారు. సెక్ష‌న్ 6 ఎఎ లోని నిబంధ‌న‌ల‌ ను ఉల్లంఘించే వారి ని శిక్షించేందుకు పీన‌ల్ ప్రొవిజ‌న్ లకు సంబంధించి సెక్ష‌న్ 7లో స‌వ‌ర‌ణ‌లను ప్ర‌తిపాదించారు. ప్ర‌ధాన చ‌ట్టం లోని సెక్ష‌న్ 7లో స‌బ్‌సెక్ష‌న్ 1 త‌రువాత ఈ కింది స‌బ్ సెక్ష‌న్ 1ఎ ని చేర్చ‌నున్నారు. సెక్ష‌న్ 6 ఎఎ నిబంధ‌న‌ల‌ కు విరుద్ధం గా ఎవ‌రైనా వ్య‌వ‌హ‌రించిన‌ట్లయితే వారి కి మూడు సంవ‌త్స‌రాల వ‌ర‌కు జైలు శిక్ష లేదా 10 ల‌క్ష‌ల రూపాయ‌ల వ‌ర‌కు జ‌రిమానా లేదా ఈ రెండింటి ని విధిస్తారు. ఈ ప్ర‌తిపాదిత స‌వ‌ర‌ణ‌లు ప‌రిశ్ర‌మ రాబ‌డి ని అధికం చేయడం తో పాటు , ఉపాధి అవ‌కాశాల‌ ను మ‌రింత‌ గా పెంచుతాయి. అలాగే భార‌త‌దేశ జాతీయ ఐపి పాల‌సీ ల‌క్ష్యాల‌ ను నెర‌వేర్చ‌డానికి కూడా ఇది వీలు క‌ల్పిస్తుంది. అలాగే పైర‌సీ, ఆన్‌లైన్ కంటెంట్ ఉల్లంఘ‌న‌ల‌ కు వ్య‌తిరేకం గా ఊర‌ట క‌లిగిస్తుంది. పూర్వరంగం: చలనచిత్ర మాధ్యమం, దాని తో ముడిప‌డిన ఉప‌క‌ర‌ణాలు, సాంకేతిక ప‌రిజ్ఞానం, దాని ప్రేక్ష‌కుల విష‌యం లో గ‌త కొన్నిసంవ‌త్స‌రాలు గా అనేక మార్పులు చోటు చేసుకొన్నాయి. అలాగే ప్రసార మాధ్యమాలు, వినోద రంగం లో టెలివిజన్ చానల్స్, కేబుల్ నెట్‌వ‌ర్క్‌ లు దేశ‌వ్యాప్తం గా విప‌రీతం గా రావ‌డంతో కూడా పలు మార్పులు చోటుచేసుకొన్నాయి. మ‌రో వైపు కొత్త డిజిట‌ల్ సాంకేతిక ప‌రిజ్ఞానం, పైర‌సీ, ఇంట‌ర్ నెట్‌ లో పైర‌సీ అయిన‌ సినిమాల విడుద‌ల‌, ఇవ‌న్నీచిత్ర ప‌రిశ్ర‌మ‌ కు పెద్ద ఎత్తున న‌ష్టాలు తెచ్చిపెట్ట‌డం తో పాటు ప్ర‌భుత్వ‌ ఖ‌జానాకు కూడా న‌ష్టాన్ని వాటిల్లజేస్తున్నాయి. ఇందుకు సంబంధించి ప్ర‌స్తుతం అమ‌లులో ఉన్న చ‌ట్టానికి ప్ర‌భుత్వం త‌గిన స‌వ‌ర‌ణ‌ల ను తీసుకురావాలని కామ్‌కార్డింగ్‌, పైర‌సీ ని అరిక‌ట్టాల‌ని చలనచిత్ర ప‌రిశ్ర‌మ వర్గాలు ఎంతో కాలం గా డిమాండ్ చేస్తూ వ‌స్తున్నాయి. కామ్‌కార్డింగ్‌, పైర‌సీ ల బెడ‌ద‌ ను ఎదుర్కొనే విష‌య‌మై ప్ర‌ధాన‌ మంత్రి శ్రీ న‌రేంద్ర మోదీ 2019వ సంవత్సరం జ‌న‌వ‌రి 19వ తేదీ న భార‌తీయ చలనచిత్ర రంగాని కి సంబంధించి ముంబయి లో జాతీయ మ్యూజియం ప్రారంభోత్స‌వం సంద‌ర్భం గా ఒక ప్ర‌క‌ట‌న చేశారు. స‌మాచార మరియు ప్ర‌సార మంత్రిత్వ‌ శాఖ ఇందుకు సంబంధించి త‌గిన స‌వ‌ర‌ణ‌ల‌ ను కేంద్ర మంత్రివర్గం ఆమోదానికి స‌మ‌ర్పించింది.
ఇ-గ‌వ‌ర్నెన్స్ రంగం లో ద్వైపాక్షిక స‌హ‌కారాన్ని ప్రోత్స‌హించ‌డం  కోసం భార‌త‌దేశాని కి మరియు ఉజ్‌ బెకిస్తాన్ కు మ‌ధ్య ఎంఒయు కు ఆమోదం తెలిపిన మంత్రిర‌వ్గం.

ఇ-గ‌వ‌ర్నెన్స్ రంగం లో ద్వైపాక్షిక స‌హ‌కారాన్ని ప్రోత్స‌హించ‌డం కోసం భార‌త‌దేశాని కి మరియు ఉజ్‌ బెకిస్తాన్ కు మ‌ధ్య ఒక అవ‌గాహ‌న పూర్వ‌క ఒప్పంద పత్రాని కి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదం తెలిపింది. ఇ-గ‌వ‌ర్నెన్స్, ఐటి విద్య, వివిధ రంగాల లో ఇ-గ‌వ‌ర్నెన్స్ కు అనుకూలమైనటువంటి ఉత్ప‌త్తుల ను/ ఉప‌క‌రణాల ను ప్ర‌వేశ‌ పెట్టడం మరియు అమలుపరచడం, డేటా సెంట‌ర్ ల అభివృద్ధి వంటి రంగాల లో స‌న్నిహితంగా స‌హ‌కరించుకోవడాన్ని ప్రోత్స‌హించేందుకు ఉద్దేశించినటువంటిదే ఈ యొక్క ఒప్పందం. పూర్వ‌రంగం : ఇ న్ ఫర్ మేశన్ క‌మ్యూనికేశ‌న్స్ టెక్నాల‌జీ (ఐసిటి) సంబంధ ప్ర‌వ‌ర్ధ‌మాన క్షేత్రాల లో అంత‌ర్జాతీయ స‌హ‌కారాన్ని ద్వైపాక్షిక మరియు ప్రాంతీయ ఫ్రేం వర్క్ ల పరిధి లో ప్రోత్స‌హించ‌వ‌ల‌సిందంటూ ఇలెక్ట్రానిక్స్ అండ్ ఇన్ ఫర్ మేశన్ టెక్నాల‌జీ మంత్రిత్వ శాఖ కు సూచించ‌డం జ‌రిగింది. దీని కి అనుగుణం గానే గుర్తించిన రంగాల లో వివిధ దేశాల తోను, వివిధ దేశాల కు చెందిన ఏజెన్సీ ల‌తోను ఆ మంత్రిత్వ శాఖ ఒప్పందాల ను కుదుర్చుకొంది.
అగ‌ర్త‌లా ను సంద‌ర్శించిన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ నేడు రోజంతా అస‌మ్, అరుణాచ‌ల్ ప్ర‌దేశ్ మ‌రియు త్రిపుర ల ప‌ర్య‌ట‌న‌ లో భాగం గా మూడో మరియు చివరి చరణం లో అగ‌ర్త‌లా ను సంద‌ర్శించారు. ఆయ‌న రాష్ట్రం లో గార్జీ – బెలోనియా రైలు మార్గాన్ని, ఇంకా ప‌లు అభివృద్ధి ప‌థ‌కాల ను ప్రారంభించారు. అగ‌ర్త‌లా లోని మ‌హారాజా బీర్ బిక్ర‌మ్ విమానాశ్ర‌యం లో మ‌హారాజా బీర్ బిక్ర‌మ్ కిశోర్ మాణిక్య బహదూర్ విగ్ర‌హాన్ని ప్ర‌ధాన మంత్రి ఆవిష్క‌రించారు. మ‌హారాజా బీర్ బిక్ర‌మ్ కిశోర్ పోషించిన‌టువంటి పాత్ర ను ప్రధాన మంత్రి ప్ర‌శంసిస్తూ, త్రిపుర కై మ‌హారాజా తనకంటూ ఒక దార్శనికత ను కలిగివుండే వారని, అగ‌ర్త‌లా న‌గ‌ర నిర్మాణం కోసం ఆయన గొప్ప తోడ్పాటు ను అందించార‌న్నారు. ఆయ‌న యొక్క విగ్ర‌హాన్ని ఆవిష్క‌రించ‌డం త‌న‌ కు గ‌ర్వ‌కార‌ణ‌మ‌ని ప్ర‌ధాన మంత్రి తెలిపారు. త్రిపుర లో అభివృద్ధి ని గురించి ప్ర‌ధాన మంత్రి మాట్లాడుతూ, ప్ర‌స్తుతం పురోగ‌తి ఒక కొత్త ప‌య‌న గ‌తి ని అందుకొంద‌న్నారు. త్రిపుర అభివృద్ధి కోసం గ‌త నాలుగున్న‌ర సంవ‌త్స‌రాల లో చాలిన‌న్ని నిధుల‌ ను ప్ర‌భుత్వం కేటాయించిన‌ట్లు తెలిపారు. చ‌రిత్ర లో మొట్ట‌మొద‌టిసారిగా పంట‌ల ను ఎంఎస్‌పి ధ‌ర‌ల వ‌ద్ద సేకరించ‌డం జ‌రిగింద‌ని తాను విన్న‌ానని ప్ర‌ధాన మంత్రి అన్నారు. స్థానిక స్వామి వివేకానంద స్టేడియ‌మ్ లో ఒక ఫ‌ల‌కాన్ని ప్ర‌ధాన మంత్రి ఆవిష్క‌రించ‌డం ద్వారా గార్జీ-బెలోనియా రైలు మార్గాన్ని దేశ ప్ర‌జ‌ల‌ కు అంకితం చేశారు. ఈ రైలు మార్గం దక్షిణ ఆసియా కు మ‌రియు ఆగ్నేయ ఆసియా కు ముఖ ద్వారం గా త్రిపుర ను మ‌ల‌చ‌నుంది. న‌ర్సింగ్ గ‌ఢ్ లో త్రిపుర ఇన్‌స్టిట్యూట్ ఆఫ్ టెక్నాల‌జీ యొక్క నూత‌న భ‌వ‌న స‌ముదాయాన్ని ప్రధాన మంత్రి ప్రారంభించారు. ఈ కార్య‌క్ర‌మం లో ప్ర‌ధాన మంత్రి ప్ర‌సంగిస్తూ, ఎన్నిక‌ల కాలం లో తాను ఇక్క‌డ‌ కు వ‌చ్చిన‌ప్పుడు హైవే, ఐ వే, రైల్వే, ఇంకా ఎయిర్ వే.. హెచ్ఐఆర్ఎ న‌మూనా అభివృద్ధి ని గురించి సూచించిన‌ట్లు గుర్తు కు తెచ్చారు. అగ‌ర్త‌లా- స‌బ్‌రూమ్ నేశ‌న‌ల్ హైవే, హమ్ సఫర్ ఎక్స్ ప్రెస్, అగ‌ర్త‌లా దేవ్‌ ఘర్ ఎక్స్‌ప్రెస్‌, అగ‌ర్త‌లా లో నూత‌న ట‌ర్మిన‌ల్ ఈ న‌మూనా లో భాగం గా ఉన్నాయ‌ని వివ‌రించారు. న‌కిలీ ల‌బ్దిదారుల క్షాళన ను గురించి ఆయ‌న మాట్లాడుతూ, ఇదివ‌ర‌కు అభివృద్ధి కేవ‌లం కాగితం మీదే ఉండేద‌ని చెప్పారు. ‘‘ఒక్క త్రిపుర లోనే సుమారు 62 వేల మంది ల‌బ్దిదారులు ఉన్నార‌ని నేను విన్నాను. వారు మీ డ‌బ్బు ను తీసుకొంటుండే వారు’’ అని ఆయ‌న అన్నారు. అయితే గ‌డ‌చిన నాలుగున్న‌ర సంవ‌త్స‌రాల లో దాదాపు 8 కోట్ల మంది న‌కిలీ ల‌బ్దిదారుల‌ ను వ్య‌వ‌స్థ లో నుండి బ‌య‌ట‌కు పంపించ‌డం జ‌రిగింద‌న్నారు. రైతులు మ‌రియు సాంప్రదాయక రంగం ప‌ట్ల త‌న నిబ‌ద్ద‌త‌ ను ప్ర‌ధాన మంత్రి చెప్తూ, ‘ప్ర‌ధాన మంత్రి శ్ర‌మ యోగి మాన్ ధ‌న్ పెన్ష‌న్ యోజ‌న’ ద్వారా అసంఘ‌టిత రంగం లోని శ్రామికులు 60 ఏళ్ళ వ‌య‌స్సు వ‌చ్చిన త‌రువాత నెల‌ కు 3 వేల రూపాయ‌ల పింఛ‌ను ను అందుకుంటార‌న్నారు. 5 ఎక‌రాల క‌న్నా త‌క్కువ భూమి ని క‌లిగి వున్న రైతులు ‘పిఎం-కిసాన్ స‌మ్మాన్ నిధి యోజ‌న’ ద్వారా సంవ‌త్స‌రానికి 6 వేల రూపాయ‌ల వంతున వారి యొక్క బ్యాంకు ఖాతాల లో డ‌బ్బు ను అందుకుంటార‌ని చెప్పారు. మ‌త్స్య ప‌రిశ్రమ కోసం ఒక ప్ర‌త్యేక విభాగాన్ని ఏర్పాటు చేయ‌డం మ‌త్స్య‌కారుల‌ కు ఎంతో ల‌బ్ది ని చేకూర్చుతుందని వివ‌రించారు. ఈ చ‌ర్య‌లు అన్నీ ప్ర‌భుత్వ ఉద్దేశాని కి అద్దం ప‌డుతున్నాయ‌ని ఆయ‌న అన్నారు. మూడు ఈశాన్య ప్రాంత రాష్ట్రాల‌ లో ఒక రోజంతా ప‌ర్య‌టించిన అనంత‌రం ప్ర‌ధాన మంత్రి తిరిగి న్యూ ఢిల్లీ కి చేరుకోనున్నారు. ఆయ‌న రేప‌టి రోజు న ఆంధ్ర ప్ర‌దేశ్‌, త‌మిళ నాడు మ‌రియు క‌ర్నాట‌క ల‌ను సంద‌ర్శించనున్నారు.
పొగాకు నియంత్రణ, ఉత్పత్తుల అక్రమ వ్యాపార నిర్మూలన దిశగా ప్రపంచ ఆరోగ్య సంస్థ (WHO ) సదస్సు నిర్దేశిత చట్రం కింద నిబంధనల స్వీకరణకు కేంద్ర మంత్రిమండలి ఆమోదం

పొగాకు నియంత్రణ, ఉత్పత్తుల అక్రమ వ్యాపార నిర్మూలన దిశగా ప్రపంచ ఆరోగ్య సంస్థ (WHO ) సదస్సు నిర్దేశిత చట్రం కింద నిబంధనల స్వీకరణకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. పొగాకు నియంత్రణపై ప్రపంచ ఆరోగ్య సంస్థ నిర్దేశిత చట్రం (WHO FCTC)లోని 15 నిబంధన కింద చర్చించి, ఆమోదించిన మేరకు ధూమపానం లేదా ధూమరహిత పొగాకు ప్రత్యక్ష సేవనం (SLT) రెండింటికీ ఇది వర్తిస్తుంది. భారత దేశం కూడా WHO FCTCలో భాగస్వామిగా ఉంది. వివరాలు: భాగస్వామ్య దేశాల బాధ్యతల క్రమాన్ని ఈ చట్రం నిర్దేశిస్తుంది. ఆ మేరకు భాగస్వాములు చేపట్టాల్సిన సరఫరా శృంఖల నియంత్రణ చర్యలను వివరిస్తుంది. దీని ప్రకారం పొగాకు ఉత్పత్తుల తయారీకి లైసెన్సుల విధానం, ఉత్పత్తుల తయారీ యంత్ర పరికరాలు, ఉత్పత్తి కార్యకలాపాల్లో ఉన్న సంస్థల సముచిత విచక్షణ, వ్యవస్థ అనుసరణ, పర్యవేక్షణ, రికార్డుల నిర్వహణ, భద్రతలతోపాటు ఆన్ లైన్ వాణిజ్యం, స్వేచ్ఛా వాణిజ్య మండళ్లలో ఉత్పత్తి, సుంకంరహిత అమ్మకాలు తదితరాలకు సంబంధించిన నిబంధనలను భాగస్వామ్య దేశాలు పాటించాల్సి ఉంటుంది. వివిధ నేరాలు, ఉత్పత్తుల జప్తు, జప్తుచేసిన ఉత్పత్తుల నిర్వహణ తదితరాలను కూడా ఈ నియమావళి నిర్దేశించింది. ఆ మేరకు సమాచార ఆదానప్రదానంలో అంతర్జాతీయ సహకారంసహా గోప్యత నిర్వహణ, శిక్షణ, సాంకేతిక తోడ్పాటు, శాస్త్ర-సాంకేతిక, విజ్ఞాన ప్రదానాంశాలు తదితర అంశాల్లో సహకారాన్ని సూచిస్తోంది. ప్రభావం: శక్తిమంతమైన నియంత్రణద్వారా పొగాకు ఉత్పత్తుల అక్రమ వ్యాపార నిర్మూలన దీనివల్ల సాధ్యమవుతుంది. పొగాకు సమగ్ర నియంత్రణ… ఫలితంగా పొగాకు వినియోగంలో తగ్గుదల, తద్వారా వ్యాధుల సంక్రమణ తగ్గుదల, పొగాకు వినియోగంతో ముడిపడిన మరణాల సంఖ్య తగ్గుదల వంటి ప్రయోజనాలు సిద్ధిస్తాయి. ఇటువంటి ఒప్పందానికి ఆమోదం తెలపడంవల్ల ప్రజారోగ్యాన్ని దెబ్బతీస్తున్న పొగాకు అక్రమ వ్యాపారాలపై ప్రత్యామ్నాయ చర్యలకు వీలు కలుగుతుంది. భారతదేశం ప్రత్యేకించి పొగాకు నియంత్రణలో ముందంజలో ఉంది. అందువల్ల అక్రమ వ్యాపార నియంత్రణలో ప్రపంచ సుంకాల సంస్థవంటి అంతర్జాతీయ సంస్థలను ఎంతగానో ప్రభావితం చేయగలదు. పొగాకు ఉత్పత్తుల అక్రమ వ్యాపారాన్ని నిర్మూలించేలా పొగాకుపై అంతర్జాతీయ కార్యాచరణను బలోపేతం చేసే ఈ నియమావళి అత్యంత వినూత్నమైనది. అలాగే ప్రజారోగ్య రక్షణకు ఇదొక చట్టబద్ధ ఉపకరణం అవుతుంది. పొగాకు ఉత్పత్తుల అక్రమ వ్యాపార నిర్మూలనతోపాటు అంతర్జాతీయ ఆరోగ్య సహకారానికి సంబంధించిన చట్టబద్ధ కోణాల బలోపేతానికి ఇదొక సమగ్ర ఉపకరణం. నేపథ్యం: పొగాకు నియంత్రణ, ఉత్పత్తుల అక్రమ వ్యాపార నిర్మూలన కోసం ప్రపంచ ఆరోగ్య సంస్థ ఆధ్వర్యాన రూపొందిన ప్రపంచ ఆరోగ్య సంస్థ సదస్సు నిర్దేశిత చట్రాన్ని మొట్టమొదటి అంతర్జాతీయ ప్రజారోగ్య ఒప్పందంగా పరిగణించాలి. అంతర్జాతీయ, జాతీయ, ప్రాంతీయ స్థాయులలో పొగాకు నియంత్రణ దిశగా ఆ ఉత్పత్తుల సరఫరా, డిమాండ్లను తగ్గించే పటిష్ఠ చర్యలు చేపట్టడమే ఈ చట్రం ప్రధాన లక్ష్యం. అన్ని రూపాల్లోని పొగాకు ఉత్పత్తుల అక్రమ వ్యాపారం, ఉత్పత్తుల విక్రయాలను నిర్మూలించే దిశగా పొగాకు సరఫరా తగ్గింపు వ్యూహాలు ఈ చట్రంలోని 15 నిబంధన కింద పొందుపరచబడటం ఇందులోని కీలకాంశం. దొంగరవాణా, ఉత్పత్తుల అక్రమ-నకిలీల తయారీ వంటివాటిని ఇది సమర్థంగా నిరోధిస్తుంది. తదనుగుణంగా FCTCని నిర్దేశించే భాగస్వామ్య దేశాలు (COP) సదరు నియమావళిని రూపొందించి, ఆమోదించాయి. మొత్తం 10 భాగాలుగా ఉన్న ఈ నియమావళిలో 47 నిబంధనలున్నాయి.
ఉత్తరాఖండ్ లో వర్ష బీభత్స౦ వల్ల‌ ప్రాణాలు కోల్పోవడం పట్ల దిగ్భ్రా౦తి వ్యక్తం చేసిన ప్రధాని

ఉత్తరాఖండ్ లో కురిసిన భారీ వర్షాల కారణంగా ప్రజలు ప్రాణాలు కోల్పోవడం పట్ల ప్రధాన మ౦త్రి శ్రీ నరే౦ద్ర మోదీ దిగ్భ్రా౦తి వ్యక్తం చేసారు. “ఉత్తరాఖండ్ లో కురిసిన భారీ వర్షాలు, వర్ష బీభత్స౦ వల్ల ప్రజలు ప్రాణాలు కోల్పోవడం నన్నె౦తో బాధకు గురి చేసి౦ది. వారి కుటు౦బాలకు నా ప్రగాఢ సానుభూతిని తెలియజేస్తున్నాను. గాయపడిన వారు త్వరగా కోలుకోవాలి, నా ప్రార్థనలు వారితో ఉన్నాయి. వర్షం-ప్రభావిత ప్రాంతాల్లో తిరిగి సాధారణ పరిస్థితి నెలకొనాలి” అని ప్రధాన మ౦త్రి ఆశాభావ౦ వ్యక్త౦ చేసారు.
భారతీయ థల్ సేన పూర్వ ప్రధాన అధికారిజనరల్ శ్రీ స్.ఎఫ్. రోడ్రిగుయెస్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి

భారతీయ థల్ సేన పూర్వ ప్రధాన అధికారి జనరల్ శ్రీ ఎస్.ఎఫ్. రోడ్రిగుయెస్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘జనరల్ శ్రీ ఎస్.ఎఫ్. రోడ్రిగుయెస్ కన్నుమూత తో దు:ఖితుడి ని అయ్యాను. ఆయన చేసిన అసాధారణమైనటువంటి సేవ కు మరియు భారతదేశాన్ని బలోపేతం చేసే దిశ లో ఆయన అందించినటువంటి తోడ్పాటు కు గాను దేశ ప్రజలు ఆయన కు రుణపడి ఉంటారు. ఆయన కు ఉన్నటువంటి వ్యూహాత్మకమైన జ్ఞ‌ానానికి గాను ఆయన ను గౌరవించుకోవడం జరుగుతుంది. ఆయన కుటుంబాని కి మరియు ఆయన స్నేహితుల కు కలిగిన శోకం లో నేను సైతం పాలుపంచుకొంటున్నాను. ఆయన ఆత్మ కు శాంతి లభించు గాక.’’ అని పేర్కొన్నారు.
ప్ర‌ధాన మంత్రి శ్రీ న‌రేంద్ర మోదీ నూతన సంవత్సరాది నాడు దేశ ప్రజలకు శుభాకాంక్షలు తెలిపారు

ప్ర‌ధాన మంత్రి శ్రీ న‌రేంద్ర మోదీ నూతన సంవత్సరాది సందర్భంగా దేశ ప్రజలకు శుభాకాంక్షలు తెలియజేశారు. “2017 సంవత్సరం ఆరంభ వేళ మీకు ఇవే నా శుభకామనలు. ఈ నూతన సంవత్సరం ప్రతి ఒక్కరి జీవనంలో సంతోషాన్ని, సమృద్ధిని, స్వస్థతను ప్రసాదించు గాక” అని ప్రధాన మంత్రి తన సందేశంలో పేర్కొన్నారు.
బిహార్ లో సి ఆర్ పి ఎఫ్ సిబ్బంది మృతి పట్ల సంతాపం తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ బిహార్ లోని సి ఆర్ పి ఎఫ్ సిబ్బంది మృతి పట్ల సంతాపం తెలిపారు. దేశం కోసం ప్రాణ త్యాగం చేసిన సి ఆర్ పి ఎఫ్ ఉద్యోగుల కుటుంబాల దు:ఖంలో ప్రధాన మంత్రి తాను కూడా పాలు పంచుకున్నారు. జరిగిన ఘటనలో గాయాల పాలయిన వారు త్వరగా కోలుకోవాలని ప్రధాన మంత్రి ప్రార్థించారు.
బ్యాడ్మింటన్ క్రీడాకారిణి పి.వి. సింధు తొలి సూపర్ సిరీస్ టైటిల్ ను గెలిచినందుకు ఆమెను అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ బ్యాడ్మింటన్ క్రీడాకారిణి పి.వి. సింధు చైనా ఓపెన్ లో తన తొలి సూపర్ సిరీస్ టైటిల్ ను గెలిచినందుకు ఆమెను అభినందించారు. “పి.వి. సింధు తొలి సూపర్ సిరీస్ టైటిల్ ను గెలిచినందుకు ఆమెకు అభినందనలు. చైనా ఓపెన్ లో ఆమె చక్కగా ఆడారు” అని ప్ర‌ధాన మంత్రి తన సందేశంలో పేర్కొన్నారు.
ప్ర‌ధాన మంత్రి, బాంగ్లాదేశ్ ప్ర‌ధాని శేఖ్ హ‌సీనా గారు ల చేతుల మీదుగా రెండు ప‌థ‌కాల భూమి పూజ సంబంధిత ఇ-ఫ‌ల‌కాల ఆవిష్క‌ర‌ణ‌

ప్ర‌ధాన మంత్రి శ్రీ న‌రేంద్ర మోదీ తో పాటు బాంగ్లాదేశ్ ప్ర‌ధాని శేఖ్ హ‌సీనా గారు ఈ రోజు వీడియో కాన్ఫ‌రెన్స్ మాధ్య‌మం ద్వారా రెండు ప్రాజెక్టు ల భూమి పూజ కార్య‌క్ర‌మానికి సంబంధించిన ఇ-ఫ‌ల‌కాల‌ ను ఆవిష్క‌రించారు. ఈ కార్య‌క్ర‌మం లో భార‌త‌దేశ విదేశీ వ్య‌వ‌హారాల శాఖ మంత్రి శ్రీ‌మ‌తి సుష్మ స్వరాజ్, ఇంకా పెట్రోలియ‌మ్, స‌హ‌జ‌వాయువు శాఖ మంత్రి శ్రీ ధ‌ర్మేంద్ర ప్ర‌ధాన్ లు కూడా పాలుపంచుకొన్నారు. ఈ ప‌థ‌కాల‌ లో ఇండియా- బాంగ్లాదేశ్ ఫ్రెండ్ శిప్ పైప్ లైన్, ఢాకా- టోంగీ-జయ్ దేబ్ పుర్ రైల్వే ప్రాజెక్టు లు కూడా ఉన్నాయి. ఈ సంద‌ర్భంగా ప్ర‌ధాన మంత్రి మాట్లాడుతూ, ఉభ‌య దేశాల మ‌ధ్య స‌హ‌కారం ప్ర‌పంచానికి ఒక ఉదాహ‌ర‌ణ‌ అంటూ అభివ‌ర్ణించారు. ఇరు దేశాలు భౌగోళికంగా ఇరుగు పొరుగు దేశాలు గాను, భావోద్వేగాల ప‌రంగా ఒక కుటుంబం గాను ఉన్నాయ‌ని ఆయ‌న అన్నారు. ప్ర‌తిపాదిత గొట్టపు మార్గం బాంగ్లాదేశ్ ఆర్థిక వ్య‌వ‌స్థ కు మ‌రింత శ‌క్తి ని ఇవ్వ‌డం తో పాటుగా రెండు దేశాల‌ మ‌ధ్య ఉన్న సంబంధాన్ని శ‌క్తిమంతం చేయ‌గ‌ల‌ద‌ని కూడా ఆయన పేర్కొన్నారు. ప్రతిపాదిత రైల్వే ప‌థ‌కం బాంగ్లాదేశ్ లో జాతీయ, ప‌ట్ట‌ణ ర‌వాణా వ్య‌వ‌స్థ‌ లను బ‌ల‌ప‌ర‌చ‌డం లో తోడ్పాటు ను అందించ‌గ‌ల‌ద‌న్న విశ్వాసాన్ని ఆయ‌న వ్య‌క్తం చేశారు. ప్ర‌ధాన మంత్రి ప్ర‌సంగం పూర్తి పాఠం ఈ కింది విధంగా ఉంది:
ఇండియా-ఇట‌లీ టెక్నాల‌జీ స‌మిట్ లో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లో జ‌రిగిన ఇండియా-ఇట‌లీ టెక్నాల‌జీ స‌మిట్ లో ఈ రోజు ప్ర‌సంగించారు. ఇట‌లీ ప్ర‌ధాని శ్రీ జుసైప్పె కోంతె కూడా ఈ కార్య‌క్ర‌మం లో పాలుపంచుకొన్నారు. ఇండియా- ఇట‌లీ ఇండ‌స్ట్రియ‌ల్ రిస‌ర్చ్ అండ్ డివెల‌ప్‌మెంట్ కోఆప‌రేశ‌న్ ప్రోగ్రామ్ త‌దుప‌రి ద‌శ ప్రారంభం అవుతోంద‌ని ప్ర‌ధాన మంత్రి త‌న ప్ర‌సంగం లో ప్ర‌క‌టించారు. ఈ కార్య‌క్ర‌మం మ‌న ప‌రిశ్ర‌మ మ‌రియు ప‌రిశోధ‌న సంస్థ‌ లు నూత‌న ఉత్ప‌త్తులను అభివృద్ధి చేసేందుకు తోడ్ప‌డగలద‌ని ఆయ‌న అన్నారు. సాంకేతిక విజ్ఞానానికి గ‌ల ప్రాముఖ్యాన్ని గురించి ప్ర‌ధాన మంత్రి చెబుతూ, సామాజిక న్యాయాన్ని, సాధికారిత ను, చేరిక ను మ‌రియు పార‌ద‌ర్శ‌క‌త్వాన్ని సాధించే ఒక మాధ్య‌మం గా సాంకేతిక విజ్ఞానాన్ని భార‌త‌దేశం మ‌ల‌చుకొంద‌న్నారు. సేవ‌లు వ‌రుస‌ లోని ఆఖ‌రి వ్య‌క్తి కి కూడా అందేట‌ట్లు చూసేందుకు సాంకేతిక‌త‌ ను ప్ర‌భుత్వం ఉప‌యోగించుకొంటోంద‌ని కూడా ఆయ‌న తెలిపారు. పౌరుల లో సాంకేతిక విజ్ఞానం తో పాటు, విజ్ఞాన శాస్త్ర సంబంధ‌ చైతన్యాన్ని పెంపొందించ‌డానికి ప్ర‌భుత్వం ప్రాముఖ్యాన్ని ఇస్తోంద‌ని ప్ర‌ధాన మంత్రి అన్నారు. ఈ సంద‌ర్భం లో శ్రీ మోదీ దేశం అంత‌టా అట‌ల్ ఇన‌వేశ‌న్ మిష‌న్, ఉమంగ్ యాప్ ల‌తో పాటు మూడు ల‌క్ష‌ల కామ‌న్ స‌ర్వీస్ సెంట‌ర్లు విస్త‌రించిన‌ సంగతిని ప్ర‌స్తావించారు. ఈ సాంకేతిక విజ్ఞాన ప‌ర‌మైన ప‌రిష్కార మార్గాలు ప్ర‌భుత్వాన్ని పౌరుల ముంగిట‌ కు వెళ్ళేట‌ట్లు చేశాయ‌ని ఆయ‌న చెప్పారు. భార‌తీయ అంత‌రిక్ష కార్య‌క్ర‌మాన్ని గురించి ప్ర‌ధాన మంత్రి ప్ర‌ముఖంగా పేర్కొంటూ, ఇది నాణ్య‌త తో కూడిన నూత‌న ఆవిష్కారానికి ఒక ఉదాహ‌ర‌ణ అని వివ‌రించారు. ఇట‌లీ స‌హా అనేక దేశాల‌ కు అంత‌రిక్ష ఉప‌గ్ర‌హాల ను పంపించ‌గ‌లిగే స్థితి కి భార‌త‌దేశం ప్ర‌స్తుతం చేరుకొంద‌ని, త‌క్కువ ఖ‌ర్చు లో నూత‌న ఆవిష్కారాల‌ తో కూడిన ప‌రిష్కార మార్గాల‌ ను సృజించేందుకు భార‌త‌దేశానికి ఉన్న సామ‌ర్ధ్యాన్ని ఈ పరిణామం చాటి చెబుతోంద‌న్నారు. లైఫ్ స్టైల్ ఏక్స‌ెసరిస్ డిజైన్ (ఎల్ఎడి) రంగం లో భార‌త‌దేశానికి, ఇట‌లీ కి మ‌ధ్య స‌హ‌కారం పెంపొంద‌డం ప‌ట్ల ప్ర‌ధాన మంత్రి సంతోషాన్ని వ్య‌క్తం చేశారు. తోలు రంగం పైన మ‌రియు ట్రాన్స్‌పోర్టేశ‌న్ అండ్ ఆటోమొబైల్ డిజైన్ (టిఎడి) పైన ప్ర‌త్యేక శ్ర‌ద్ధ వ‌హించ‌డం జ‌రుగుతుంద‌ని ఆయ‌న తెలిపారు.
‘సాంకేతికత అండదండల తో భారతదేశానికి 8 సంవత్సరాలు’ వివరాల ను శేర్ చేసిన ప్రధాన మంత్రి

గడచిన ఎనిమిది సంవత్సరాల లో, సాంకేతిక విజ్ఞానం మరియు నూతన ఆవిష్కరణల ఉపయోగం ఆర్థిక వ్యవస్థ లోని ప్రతి ఒక్క రంగాన్ని ఏ విధం గా మార్చివేసిందీ తెలిపే కార్యక్రమాల ను గురించి ప్రధాన మంత్రి శ్రీ నరేంద్ర మోదీ శేర్ చేశారు. ప్రధాన మంత్రి తన వెబ్ సైట్ అయిన narendramodi.in నుంచి వ్యాసాల ను మరియు MyGov నుంచి ఒక చిత్రమాలిక తో ఉన్న ట్వీట్ ను శేర్ చేశారు. ప్రదాన మంత్రి ఒక ట్వీట్ లో – ‘‘సాంకేతిక విజ్ఞానాని కి అర్థం మరింత అధికమైనటువంటి పారదర్శకత్వం. సాంకేతిక విజ్ఞానాని కి అర్థం ‘జీవన సౌలభ్యం’ పెంపొందడం. గడచిన 8 సంవత్సరాల లో సాంకేతిక విజ్ఞానం లో పడినటువంటి అనేకమైన ముందడుగు లు మిమ్ములను సంతోషపెడతాయి. #8YearsOfTechPoweredIndia” ‘‘పాలన కు మరియు పేద ప్రజల కు సేవ చేయడానికి సాంకేతిక విజ్ఞానాన్ని, నూతన ఆవిష్కరణల ను ఉపయోగించుకోవడం లో భారతదేశం మార్గదర్శి గా ఉంది. గత ఎనిమిది సంవత్సరాల లో మేం ఆర్థిక వ్యవస్థ లో ప్రతి ఒక్క రంగాన్ని మరింత మెరుగ్గా మార్చివేశాం. ప్రధాన సంస్కరణల లో కొన్నిటిని గురించి ఇక్కడ చదవగలరు. #8YearsOfTechPoweredIndia” అని పేర్కొన్నారు.
‘మన్ కీ బాత్’ (‘మనసు లో మాట’) కోసం ఆలోచనలను మరియు సూచనల ను ఆహ్వానించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 సెప్టెంబర్ 25వ తేదీ నాడు ఉదయం పూట 11 గంటల కు ప్రసారం కావలసి ఉన్న ‘మన్ కీ బాత్’ (‘మనసు లో మాట’ కార్యక్రమం) కోసం ఆలోచనల ను మరియు సూచనల ను వెల్లడి చేయవలసిందంటూ ప్రజల ను ఆహ్వానించారు. ప్రజలు వారి వారి ఆలోచనల ను MyGov లో, Namo App లో వెల్లడి చేయవచ్చును; లేదా 1800-11-7800 నంబరు కు డయల్ చేసి సందేశాన్ని రికార్డు చేయవచ్చును. ఎవరైనా వ్యక్తి 1922 కు మిస్ డ్ కాల్ ఇవ్వవచ్చును. దానితో వారికి వచ్చే ఎస్ఎమ్ఎస్ లో ఉండే లింకు ద్వారా నేరు గా పరధాన మంత్రి కి తమ తమ సూచనల ను పంపవచ్చును. MyGov ఆహ్వానం తాలూకు లింకు ను శేర్ చేస్తూ, ప్రధాన మంత్రి ఒక ట్వీట్ లో – ‘‘భారతదేశం నలు మూలల నుండి లభిస్తున్నటువంటి వివిధ రకాలైన సూచనల తో మరియు ప్రేరణదాయకమైనటువంటి సామూహిక ప్రయాసల తో #MannKiBaat (‘మనసులో మాట’ కార్యక్రమం) సుసంపన్నం అయింది. తత్ఫలితం గా మన సమాజం లో సకారాత్మక మార్పు లు చోటు చేసుకొన్నాయి. ఎప్పటి మాదిరిగానే, నేను ఈ నెల లో 25వ తేదీ నాడు జరుగనున్న ఎపిసోడ్ కోసం మీ సూచనల ను గురించి తెలుసుకోవాలనే కుతూహలం తో ఉన్నాను.’’ అని పేర్కొన్నారు.
క‌చ్ లో డీజీపీ ల స‌మావేశం సంద‌ర్భంగా వేర్వేరు విష‌యాల ఆధారంగా జ‌రిగిన స‌ద‌స్సుల‌లో పాల్గొన్న‌ ప్ర‌ధాని

క‌చ్ లో జ‌రుగుతున్న డీజీపీ ల స‌మావేశం రెండో రోజున వేర్వేరు విష‌యాల ఆధారంగా జ‌రిగిన స‌ద‌స్సుల‌లో ప్ర‌ధాన మంత్రి శ్రీ న‌రేంద్ర మోదీ పాలు పంచుకున్నారు. అంత‌కుముందు ఉద‌యం పూట‌, ప్ర‌తినిధుల‌తో క‌ల‌సి యోగ కార్య‌క్ర‌మంలో ఆయ‌న పాల్గొన్నారు. ద వైట్ ర‌ణ్ లో సూర్యోద‌యాన్ని వీక్షించారు. పోలీసు వ్య‌వ‌స్థ‌కు చెందిన వివిధ అంశాల‌పై రూపొందించిన ప్రెజెంటేష‌న్‌ ల‌ను ప్ర‌ధాని శ్రీ న‌రేంద్ర మోదీ ప‌రిశీలించారు; ఉగ్ర‌వాదం, సైబ‌ర్ భ‌ద్ర‌త‌, డిజిట‌ల్ సాంకేతిక విజ్ఞానం, మ‌హిళ‌ల భ‌ద్ర‌త‌, విప‌త్తుల వేళ చేప‌ట్టే కార్యాచ‌ర‌ణలు స‌హా భ‌ద్ర‌తా సంబంధ‌మైన విష‌యాల‌పై జరిగిన కార్యక్రమాలకు హాజరై, అందులో జ‌రిగిన‌ చర్చలను ఆలకించారు. వివిధ ప్రెజెంటేష‌న్ లు, అల్ప విరామంతో కూడిన స‌ద‌స్సులు, భోజ‌న వేళ కొన‌సాగిన ప‌ర‌స్ప‌ర సంప్ర‌దింపులు.. ఇవ‌న్నీ క‌లుపుకొని ఈ రోజు మొత్తం 13 గంట‌ల పాటు కొన‌సాగాయి. కేంద్ర హోం శాఖ మంత్రి శ్రీ రాజ్ నాథ్ సింగ్‌, ఇంకా కేంద్ర హోం శాఖ స‌హాయ మంత్రులు శ్రీ కిరెన్ రిజిజూ, శ్రీ హ‌రిభాయ్ పార్థీభాయ్ చౌద‌రి లు కూడా ఈ కార్య‌క్ర‌మాల‌లో పాల్గొన్నారు.
సుక్మా లో జ‌రిగిన దాడిలో అమరులైన సిఆర్‌పిఎఫ్ సాహ‌సిక సిబ్బందికి ప్రణామం చేసిన ప్ర‌ధాన మంత్రి

ఛత్తీస్‌ గ‌ఢ్ లోని సుక్మా లో జ‌రిగిన దాడి ఘ‌ట‌న‌ లో అమ‌రులైన సాహ‌సిక సిఆర్‌పిఎఫ్ సిబ్బందికి ప్ర‌ధాన మంత్రి శ్రీ న‌రేంద్ర మోదీ ప్ర‌ణ‌మిల్లారు. ‘‘ఛత్తీస్‌ గ‌ఢ్ లోని సుక్మా లో జ‌రిగిన దాడి ఘ‌ట‌న‌లో ఆత్మబలిదానం చేసిన సిఆర్‌పిఎఫ్ కు చెందిన సాహ‌సిక సిబ్బందికి భార‌త‌దేశం న‌మ‌స్క‌రిస్తోంది. అమ‌ర వీరుల కుటుంబ సభ్యులకు మ‌రియు మిత్రులకు క‌లిగిన దుఃఖంలో నేను సైతం పాలుపంచుకొంటున్నాను. ఈ బాధాతప్త స‌మ‌యం లో దేశ ప్ర‌జ‌లు వారి వెన్నంటి నిలుస్తున్నారు’’ అని ప్ర‌ధాన మంత్రి త‌న సందేశంలో పేర్కొన్నారు.
మాస్కోలో ఎన్‌సీఎంసీని సంద‌ర్శించిన భార‌త ప్ర‌ధాని

భార‌త ప్ర‌ధాన మంత్రి శ్రీ న‌రేంద్ర మోదీ మాస్కోలోని జాతీయ సంక్షోభ నిర్వ‌హ‌ణ కేంద్రాన్ని (ఎన్‌సీఎంసీ) గురువారం నాడు సంద‌ర్శించారు. ఈ కేంద్రం ప‌ని చేసే తీరు తెన్నుల‌ను ఈసంద‌ర్భంగా ప్ర‌ధాన మంత్రికి కేంద్రం నిర్వ‌హ‌కులు వివ‌రించారు.. సంక్షోభాలు తెలెత్తిన‌పుడు ఏవిధంగా స‌హాయ ఏజెన్సీల మ‌ద్య స‌మ‌న్వ‌యం చేయ‌డం జ‌రుగుతుందో ప్ర‌ధానికి వివ‌రించారు. 3డీ మోడ‌లింగ్‌, స్పేస్ మాన‌ట‌రింగ్ ప‌ద్ధ‌తుల‌ను కూడా ఆయ‌న ద‌`ష్టికి తీసుకుని వ‌చ్చారు. విప‌త్తు స‌మ‌యాల‌లో ప్ర‌జ‌ల‌ను అప్ర‌మ‌త్తం చేయ‌డం ద్వారా వారి ప్రాణాల‌ను కాపాడ‌టం, ప్ర‌క‌`తి వైప‌రీత్యాల‌ను స‌మ‌ర్థంగా ఎదుర్కోవ‌డం వంటి సంగ‌తుల‌ను ప్ర‌ధాని కి వివ‌రించారు. ర‌ష్యా లోప‌ల‌, బ‌య‌ట విప‌త్తుల‌ను ఎదుర్కొనే విధానాల‌ను సోదాహ‌ర‌ణంగా పేర్కొన్నారు. మాస్కోలోని జాతీయ సంక్షోభ నిర్వ‌హ‌ణ కేంద్రం కొన‌సాగిస్తోన్న విప‌త్తు నివార‌ణ‌, ప్ర‌మాద స‌మ‌యాల‌లో చేప‌ట్టే స‌హాయ పున‌రావాస ప‌నుల వివ‌రాల‌ను తెలుసుకునేందుకు భార‌త ప్ర‌ధాన మంత్రి న‌రేంద్ర మోదీ అత్యంత ఆస‌క్తిని క‌న‌బ‌రిచారు. ఈ కేంద్రం చేస్తోన్న సేవ‌లు మ‌రువ‌రానివ‌ని ఈ సంద‌ర్భంగా కీర్తించారు. జాతీయ భ‌ద్ర‌త స‌ల‌హాదారు అజిత్ దోవ‌ల్‌, విదేశాంగ కార్య‌ద‌ర్శి ఎస్ .జ‌య‌శంక‌ర్‌, ర‌క్ష‌ణ కార్య‌ద‌ర్శి మోహ‌న్‌కుమార్‌, త‌దిత‌ర ఉన్న‌తాధికారులు ఈస‌మావేశంలో పాల్గొన్నారు. ప్ర‌క‌`తి వైప‌రీత్యాల‌పుడు బ‌హుళ స్థాయిల‌లో అంత‌ర్ ఏజెన్సీల మ‌ధ్య స‌మ‌న్వ‌యం సాధించ‌డం, ముందుస్తు హెచ్చ‌రిక‌లు జారీ చేసే కీల‌క బాధ్య‌త‌ల‌ను ఈసంక్షోభ నివార‌ణ‌ కేంద్రం నిర్వ‌హిస్తుంటుంది. విప‌త్తు ప్రాంతాల‌లో డేటా సేక‌ర‌ణ‌, మోడ‌లింగ్‌, వాతావ‌ర‌ణ‌ స్థితి గ‌త‌లును ఎప్ప‌టిక్పుడు మానిట‌రింగ్ చేసే ప‌నుల‌ను ఈ కేంద్రం స‌క్ర‌మంగా నిర్వ‌హించి ప్ర‌జ‌ల‌ను వారి ఆస్తుల‌ను కాపాడే వ‌క్తి సామ‌ర్త్యాల‌ను క‌లిగి ఉంది.. రిమోట్ సెన్సింగ్ , ఆధునిక సాంకేతి విజ్నానాన్ని , గ్లోబ‌ల్ నావిగేష‌న్ సిస్ట‌మ్స్ ఆధారంగా విప‌త్తుల‌పై ఈ కేంద్రం నిరంత‌రం క‌న్ను వేసి ఉంటుంది.